Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 525/12/4404	Nové Zámky, 18.12.2012
EEČ : 2-33-160-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Hoci je  podľa rozsudku XXXXX,  spisovej  značky   17 P 22/2010 - 29  zo dňa 12.07.2010  v spojení  s rozsudkom  Krajského súdu v Trenčíne spisovej  značky 4 CoP  83/2010  - 40  zo dňa 07.10.2010   povinný  prispievať  na výživu svojho maloletého syna  XXXXX, narodeného  XXXXX, mesačne sumou 80,00 €  vždy   do  konca mesiaca do rúk matky   XXXXX,  bytom XXXXX XXXXX,  vyživovaciu povinnosť si pravidelne neplní pravidelne mesačne a v sumách určených súdom,  čím za obdobie  od  01.12.2011  do  30.11.2012  vznikol na výživnom dlh v sume 705,00 €, hoci bol  trestným rozkazom XXXXX, spisovej  značky  3 T 196/2011  zo dňa 04.10.2011,  pre obdobný čin odsúdený k podmienečnému trestu . 

lebo zanikla trestnosť činu
Odôvodnenie:
Vyšetrovateľ XXXXX  zo dňa 03.07.2012 podľa §  199 odsek   1   Trestného  poriadku  začal    trestné  stíhanie  vo veci prečinu zanedbania 

povinnej výživy podľa   § 207 odsek 1, odsek 3 písmeno c/ Trestného zákona a uznesením zo dňa  10.09.2012  podľa     § 206 odsek 1 Trestného poriadku stíha XXXXX  ako obvineného z uvedeného pre činu, na tom skutkovom základe, ako je to uvedené vo výrokovej časti uznesenia.
	Svedkyňa XXXXX    pred vyšetrovateľom PZ dňa 30.11.2012  uviedla, že obvinený dlhujúcu sumu na výživnom  uhradil v plnej výške, keď dňa  29.11.2012   zaslal na jej účet sumu 705,00 €,  čomu nasvedčuje fotokópia výpisu z banky na č. l. 40 vyšetrovacieho spisu.
	Teda obvinený využil ustanovenie o účinnej ľútosti v zmysle § 86 písmeno a/ Trestného zákona a vyživovaciu povinnosť  dodatočne splnil skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka